ET Euroopa Liidu Teataja C 342/22

ARUANNE

ITERi ja tuumasünteesienergeetika arendamise Euroopa ühisettevõtte 31. detsembril 2009 lõppenud eelarveaasta raamatupidamise aastaaruande kohta koos ühisettevõtte vastustega

2010/C 342/04

SISUKORD

Punktid Lehekülg SISSEJUHATUS … 1–4 23 KINNITAV AVALDUS … 5–14 23 TÄHELEPANEKUD EELARVE HALDAMISE JA FINANTSJUHTIMISE KOHTA … 15–18 24 MUUD KÜSIMUSED … 19–33 24 Tabel … 26 Ühisettevõtte vastused … 27

SISSEJUHATUS

1. ITERi (1) ja tuumasünteesienergeetika arendamise Euroopa ühisettevõte loodi märtsis 2007 (2) 35 aasta pikkuseks perioodiks. Kuigi peamised tuumasünteesirajatised hakkavad paiknema Prantsusmaal Cadarache’is, on ühisettevõtte peakorter Barcelonas.

2. Ühisettevõtte liikmeteks on Euroopa Aatomienergiaühendus (Euratom), mida esindab Euroopa Komisjon, Euratomi liikmesriigid ja teised riigid, kes on sõlminud Euratomiga koostöölepingu juhitava termotuumasünteesi alal ning kes on avaldanud soovi liikmeks saada (seisuga 31. detsember 2009: Šveits).

3. Ühisettevõtte ülesanded on (vt ka tabel): a) anda Euratomi panus ITERi Rahvusvahelisse Termotuumaenergeetika Organisatsiooni (3); b) anda Euratomi panus Jaapaniga elluviidavatesse laiema lähenemisviisi meetmetesse (täiendavad ühised tuumasünteesi teadusuuringud) tuumasünteesienergeetika kiireks kasutuselevõtuks; c) valmistada ette ja koordineerida tegevusprogrammi tuumasünteesi näidisreaktori ja sellega seotud rajatiste, sealhulgas rahvusvahelise tuumasünteesimaterjalide kiiritusrajatise ehituse ettevalmistamiseks.

4. Kui ühisettevõte loodi, olid ühisettevõtte soovituslikud koguvahendid perioodiks 2007–2041 9 653 miljonit eurot. Euratomi osamakseks määrati kokku 7 649 miljonit eurot, millest maksimaalselt 15 % moodustavad halduskulud. Muudeks vahenditeks on ITERi asukohariigi (Prantsusmaa) osamakse, iga-aastased liikmemaksud, Euratomi väliste liikmete vabatahtlikud annetused ja lisavahendid vastavalt juhatuse poolt heakskiidetud tingimustele. Kontrollikoda juhib tähelepanu vajadusele suurendada oluliselt ITERi projekti vahendeid (vt punktid 31–33).

14. Järgnevad tähelepanekud ei sea kontrollikoja arvamusi kahtluse alla.

TÄHELEPANEKUD EELARVE HALDAMISE JA FINANTSJUHTIMISE KOHTA

Eelarve täitmine

15. Ühisettevõtte 2009. aasta lõplik maksete eelarve oli 173, 6 miljonit eurot. Üldine makseassigneeringute kasutusmäär oli 65,3 %. Sellest moodustasid tegevuskulud 65,5 % ja halduskulud 64,2 %. 2009. aasta lõpus oli ühisettevõtte pangakontol hoiuseid summas 42 miljonit eurot. Ka 2008. aastal täheldas kontrollikoda, et alakulutamine on peamiselt seotud viivitustega Euratomi termotuumasünteesi programmi rakendamisel.

Raamatupidamise aastaaruande esitamine: liikmete osamaksed

16. Kontrollikoda märgib, et ELi ühisettevõtete tegevust rahastatakse liikmete osamaksetest ja et ühisettevõtetel puudub kapital. Kontrollikoda soovitas selle ühisettevõtete eriomaduse raamatupidamise aastaaruandes selgelt välja tuua.

17. Erinevalt teistest ELi ühisettevõtetest on ITERi ja tuumasünteesienergeetika arendamise Euroopa ühisettevõte riiklikult rahastatav ühisettevõte. Seega ELi arvestuseeskirja nr 1 (kontserni raamatupidamine) liikmete osamaksete kajastamisel bilansis netovarana ITERi ühisettevõtte suhtes ei kohaldata ning liikmete osamakseid kajastatakse tulemiaruandes põhitegevuse laekumi all.

18. Kuigi selline raamatupidamisarvestuse käsitlus on ITERi ja tuumasünteesienergeetika arendamise Euroopa ühisettevõtte puhul lubatud, on kontrollikoda arvamusel, et ühisettevõtete raamatupidamise aastaruandeid tuleks võimaluse korral ühtlustada, ja märgib ära komisjoni kavatsuse anda välja vastavad ühisettevõtetega seonduvad üksikasjalikud suunised.

MUUD KÜSIMUSED

Sisekontrollisüsteemid

19. Tunnistades asjaolu, et ühisettevõte oli 2008. aastal käivitusetapis, täheldas kontrollikoda oma eelmises aruandes, et ühisettevõte ei olnud veel oma sisekontrolli- ja finantsinfosüsteemi täielikult rakendanud.

20. Kuigi ühisettevõte on 2009. aastal võtnud meetmeid sisekontrollistandardite väljatöötamiseks, ei olnud 2009. aasta lõpus organisatsiooni põhitegevused veel piisavalt formaliseeritud. Puudus asjakohane rakendus tegevusega seonduvate lepingute haldamiseks. Eelarve rakendamise ja aruandluse puhul kasutatakse arvutustabeleid. Andmebaas tegevus-, haldus- ja finantsteabe koondamiseks puudub.

21. 2009. aasta aprillis korraldati ümber ühisettevõtte osakondade struktuur. Uuendatud struktuuris vastutab eelarve ja raamatupidamisarvestuse eest hankeosakond, mistõttu tekib probleeme seoses finants- ja põhitegevusega seonduvate ülesannete vajaliku lahususega (vt ka punkt 31).

22. Nagu juba täheldati 2008. aastal, ei ole peaarvepidaja veel tegevuse aluseks olevaid tegevusprotsesse kinnitanud, kuigi seda nõutakse ühisettevõtte finantsmääruses.

23. Ühisettevõtte siseauditi talitus alustas oma tegevust juulis 2009. Ühisettevõtte finantsmääruses ette nähtud hinnangut sisekontrollisüsteemide haldussüsteemidele ja sisekontrollisüsteemide tõhususele ei ole veel antud. Ühisettevõtte 2009. aasta sisemise ümberkorralduse seisukohalt on kõnealune hinnang eriti tähtis.

24. Kontrollikoda kontrollis 31 tehingust koosnevat valimit. Kahel juhul võttis ühisettevõte eelarvelisi kulukohustusi alles pärast juriidiliste kohustuste võtmist, mis on vastuolus finantsmääruse nõuetega. Veel kahel juhul olid tõendusdokumendid ebapiisavad selleks, et tõendada valideerimismenetlusi enne maksete teostamist.

25. Ühe 584 000 euro suuruse auditeeritud toetuse maksmise puhul leidis kontrollikoda, et makset kinnitanud ametnikul oli volitus kinnitada ainult kuni 200 000 euro suuruse toetuse makset. Kontrolliti enam kui 10 miljoni euro suurust makset seoses ehituskoha ettevalmistustöödega, mille puhul leidis kontrollikoda tõendeid ainult ühisettevõtte ametlike kontrollide kohta, mis ei olnud kindluse andmiseks piisavad, eelkõige seoses toetuslepingute finantsnõuete ja kulude abikõlblikkusega.

Liikmete osamaksude hilinemine

26. 2008. aastal märkis kontrollikoda, et mitmed ühisettevõtte liikmed ei maksnud oma osamakse juhatuse poolt määratud tähtajaks.

27. 2009. aastal oli liikmete aasta osamaksete tähtajaks 31. mai 2009. Hoolimata ühisettevõtte saadetud mitmetest meeldetuletustest ei olnud kaks liiget 2009. aasta lõpuks ikka veel oma osamakse maksnud.

Ühisettevõtte finantsmäärus

28. Kontrollikoda täheldas 2008. aastal mitmeid probleeme ja oli seetõttu arvamusel, et ühisettevõtte finantsraamistiku tõhustamiseks (13) tuleks finantsmäärusesse teha muudatused. 2009. aastal ei olnud finantsmäärusese veel muudatusi tehtud.

Komisjoni siseauditi talituse ülesanded

29. Kontrollikoda tõi esile oma arvamuses nr 4/2008, et ühisettevõtte finantsmääruses ei viidata komisjoni siseauditi talituse volitusele teha ühisettevõtte auditit.

30. Kontrollikoda rõhutab, et vastavalt raamfinantsmäärusele on komisjoni siseauditi talitusel üldiselt kõikide ELi asutuste (sh ühisettevõtted) suhtes samad volitused, mis komisjoni osakondade suhtes.

ITERi projekti seis

31. Mais 2010 edastas komisjon Euroopa Parlamendile ja nõukogule teatise ITERi projekti seisu kohta (14). Komisjon järeldab, et ITERi kulude olulise suurenemise tõttu tuleb läbi vaadata ühisettevõtte juhtimine, sh hanke põhimõtted, ja kehtestada jätkusuutlik finantsraamistik. Eelkõige on komisjoni hinnangul vaja ligikaudu 1,4 miljardit eurot selleks, et katta kulude suurenemist Euratomi osamakses ITERile 2012. ja 2013. aastal.

32. Kuna nõukogu kinnitas oma toetust ITERi projektile oma kohtumistel novembris 2009 ja juulis 2010, siis septembris 2010 tuli nõukogul ja Euroopa Parlamendil anda siiski oma nõusolek täiendava rahastamise kohta, mida taotleti ITERi projekti Euratomi osamaksena aastateks 2012 ja 2013.

33. Kontrollikoda märgib, et kõnealused sündmused võivad ühisettevõtte tegevust ja eelarvet oluliselt mõjutada.

II auditikoda, mida juhib kontrollikoja liige Morten LEVYSOHN, võttis käesoleva aruande vastu 20. oktoobri 2010. aasta koosolekul Luxembourgis. Kontrollikoja nimel President Vítor Manuel da SILVA CALDEIRA

Tabel ITERi ja tuumasünteesienergeetika arendamise Euroopa ühisettevõte (Barcelona) Asutamislepingust tulenevad liidu pädevusvaldkonnad Nõukogu otsuses 2007/198/Euratom määratletud ühisettevõtte pädevus Juhtimine 2009. aastal ühisettevõtte käsutusse antud ressursid Peamised saavutused 2009. aastal Euroopa Aatomienergiaühendus Euroopa Aatomienergia- ühenduse asutamislepingu II jaotise 5. peatükk, ja eelkõige: Artikkel 45: „Ühenduses tuumatööstuse arengu seisukohast eriti tähtsaid ettevõtteid võib asutada ühisettevõtetena käesoleva lepingu tähenduses kooskõlas järgmiste artiklitega.” Artikkel 49: „Ühisettevõtted luuakse nõukogu otsusega. Iga ühisettevõte on juriidiline isik.” Eesmärgid — Anda Euroopa Aatomienergiaühenduse (Euratomi) panus ITERi Rahvusvahelisse Tuumasünteesienergeetika Organisatsiooni; — anda Euratomi panus koos Jaapaniga läbiviidavatesse laiema lähenemisviisi meetmetesse tuumasünteesienergia kiireks kasutuselevõtuks; — valmistada ette ning koordineerida tegevusprogrammi tuumasünteesi näidisreaktori ja sellega seotud rajatiste, sealhulgas rahvusvahelise tuumasünteesimaterjalide kiiritusrajatise (IFMIF) ehituse ettevalmistamiseks. Ülesanded — Jälgida ITERi projekti ehituskoha ettevalmistamist; — varustada ITERi organisatsiooni komponentide, seadmete, materjalide ja muude vahenditega; — hallata hankekorraldust seoses ITERi organisatsiooniga ja eelkõige sellega kaasnevaid kvaliteedi tagamise menetlusi; — valmistada ette ja koordineerida Euratomi osalust ITERi projekti teaduslikus ja tehnilises kasutussevõtmises; — koordineerida teadus- ja tehnikaalast teadus- ja arendustegevust, millega toetada Euratomi panust ITERi organisatsiooni; — anda Euratomi rahaline panus ITERi organisatsiooni; — korraldada ITERi organisatsioonile personali leidmine; — tegutseda koos ITERi organisatsiooniga ja viia ellu kõiki teisi ITERi lepingut edendavaid tegevusi. 1. Juhatus Juhatus vastutab ühisettevõtte järelevalve eest eesmärkide täitmisel ning tagab oma tegevuses tiheda koostöö ühisettevõtte ja selle liikmete vahel. 2. Täitevkomitee Täitevkomitee abistab juhatust selle otsuste ettevalmistamisel ja täidab mis tahes muid ülesandeid, mida juhatus võib talle delegeerida. 3. Teadusprogrammide juhatus Teadusprogrammide juhatus annab vajaduse korral juhatusele ja direktorile nõu projektikava ja tööprogrammide vastuvõtmise ja rakendamise kohta. 4. Direktor Direktor on ühisettevõtte igapäevase juhtimise eest vastutav tegevjuht ning selle seaduslik esindaja. 5. Välisaudit Kontrollikoda. 6. Sisekontroll Loodud 1. juulil 2009. 7. Eelarve täitmisele heakskiitu andev asutus Parlament nõukogu soovitusel. Eelarve 173,61 miljonit eurot, millest liidu osalus 80,6 %. (149,8 miljonit eurot 2008. aastal.) Personali suurus 31. detsembri 2009. aasta seisuga — Ametikohtade loetelus 199 ametikohta, millest seisuga 31.12.2009 täidetud ametikohti 147 (153 tehtud ja aktsepteeritud tööpakkumist, millest 40 alalist ja 113 ajutist ametikohta). — 66 muud ametikohta (lepingulised töötajad, lähetuses viibivad riiklikud eksperdid) — Personal kokku: 213 (koos tehtud ja aktsepteeritud tööpakkumistega 219). ITERi ja ulatuslikuma lähenemisviisiga rahvusvahelised lepingud — Tegevusalased lepingud: 47 sõlmitud lepingut kogusummas 142,5 miljonit eurot (neist 51 käivitatud) — Hankekorraldused: seoses ITERi projektiga on neist 8 alla kirjutatud (summas 400 miljonit eurot), ulatuslikuma lähenemisviisiga projektidest on 3 alla kirjutatud (summas 19 miljonit eurot) — ITERi krediit F4E-le: 2.92 kIUA (ITERI arvestusühikut) (summas 4.4 miljonit eurot) — Toetused: 30 toetust summas 15,9 miljonit eurot (30 käivitatud) — Halduslepingud: 5 halduslepingut summas 6 miljonit eurot (7 käivitatud) — Eelarve täitmine: 98,9 % kulukohustuste assigneeringutest, 65,3 % makseassigneeringutest — Organisatsiooni ülesehitamine: värvatud 58 F4E ametnikku või ajutist töötajat ja 34 lepingulist töötajat — On loodud siseauditi ja andmekaitse funktsioonid — Komiteed: 4 juhatuse koosolekut, 7 täitevkomitee koosolekut ja 3 tehnikaalase nõuandekomisjoni koosolekut. Allikas: ühisettevõtte edastatud teave.

ÜHISETTEVÕTTE VASTUSED Eelarve täitmine Lõige 15 F4E nõustub kontrollikoja märkustega. 2010. aastal rakendatakse täiendatud makseprofiili, mille aruandlus- ja kontrollimehhanismid tegevuskulude eelarve täitmise osas on rangemad. Raamatupidamisaruannete esitusviis: liikmete osamaksed Lõiked 16–18 F4E nõustub kontrollikoja tähelepanekutega, mis käsitlevad ühisettevõtteid üldiselt ning komisjoni kavatsust avaldada üksikasjalikud juhised liikmete osamaksete kajastamise kohta raamatupidamise aastaaruannetes. Sisekontrollisüsteemid Lõige 19 F4E nõustub kontrollikoja märkustega ja rõhutab, et organisatsiooni kontrollisüsteemi tugevdamine on tema üks tähtsaim eesmärk. Ent samas tuleb mõista, et sisekontrollimehhanismide väljatöötamine, rakendamine ja jälgimine noores, kiirestikasvavas organisatsioonis nõuab palju aega ja vahendeid, eriti olukorras, kus organisatsioon püüab leida sobivaimat viisi juhtimise korraldamiseks. Nii 2009. kui ka 2010. aastal on saavutatud olulist edu mittefinantsilise kontrolliraamistiku arendamisel, eriti järgmistes valdkondades: — ametikirjeldused; — eetilised ja organisatsiooni väärtused; — töötajate hindamine ja arendamine; — protsessid ja menetlused; — tegevuse järjepidevus; — dokumendihaldus; — siseaudit. Lõige 20 F4E nõustub kontrollikoja märkustega ja juurutab hetkel lepinguhaldusmehhanismi. Samuti töötab F4E välja süstemaatilisi eelarve haldamise vahendeid, mis hõlmavad eelarve koostamist/täitmist (koos automaatse punktitabeli väljatöötamisega) ning aruandlust eelarve ja vahendite kohta. Lõiked 21 ja 23 Pärast seda, kui siseauditi üksus oli esimestel kuudel tegelenud nõustamise ja suutlikkuse suurendamisega, alustati 2009. aasta novembris esimest, raha liikumise diagrammide auditit, mis lõpetati 2010. aasta mais. Direktor kinnitas 2009/2010. aasta auditite aastakava, mille juhatus 27. jaanuaril 2010 heaks kiitis. Finantskontrollidega seoses käsitleb F4E raha liikumise diagrammide siseaudit juba alates 2009. aasta aprillis toimunud ümberkorraldustest mitmeid läbivaid finantsjuhtimise probleeme. Kontrollikoja tõstatatud probleeme on siseauditi käigus hinnatud. Kooskõlas siseaudiitori soovitustega on koostatud tegevuskava, millega püütakse muuhulgas tagada vajalik kohustuste eraldamine finants- ja äritegevuse korral. Tegevuskava elluviimist alustati 2010. aasta augustis ja põhiosas peaks see lõpetatama aasta lõpus. Lõige 22 F4E nõustub kontrollikoja märkustega. Peaarvepidaja ei ole arvestussüsteeme ametlikult kinnitanud, sest mõned aluseks olevad protsessid on veel ametlikult vormistamata. Lõige 24 Eelarvepiirangute tõttu ei olnud F4E-l võimalik paigutada kogu summat, mis ITERI projekti põhiosalejate vahel sõlmitud lepinguga ette nähti. 2010. aasta lõpuks peaks F4E olema võimeline paigutama kogu rahvusvahelise organisatsiooni osamaksete summa vastavalt ITERi nõukogu otsusele, mis võetakse vastu novembris, ja F4E 2010. aasta eelarve parandusele. Lõige 25 Auditeeritud toetuse osas nõustub F4E kontrollikoja märkustega. Olukorra parandamiseks on kehtestatud kõrgem ühtne ülemmäär, mille kinnitas volitatud eelarvevahendite käsutaja. Ehituskoha ettevalmistustöödega seotud auditeeritud makse osas nõustub F4E kontrollikoja märkustega. Üldiselt kavatseb F4E sisemist töökorda analüüsida ja arutada ning see võimaldab muuhulgas tõhustada ka sisemist eelkontrolli. Liikmete osamaksete hilinemine Lõiked 26–27 F4E nõustub kontrollikoja märkustega. 2010. aastal on olukord paranenud paremate ennetusmeetmete võtmise tõttu. 2011. aastal tõhustab F4E veelgi eelhoiatamist, saates igale liikmele teate 2011. aasta hinnangulise osamakse kohta. 2010. aasta aprillis said liikmed juba teate oma 2011. aasta osamakse kohta ja nad saavad ametliku teate koos lõppsumma kinnitusega pärast seda, kui juhatus 2011. aasta eelarve 2010. aasta novembris vastu võtab. Ühisettevõtte finantsmäärus Lõige 28 F4E nõustub kontrollikoda märkustega. F4E oli arvamusel, et enne ettepaneku tegemist finantsmääruse võimaliku ülevaatamise kohta oli õigem ja mõistlikum koguda mõne aasta jooksul kogemusi reeglite tegeliku rakendamise kohta. Samuti peaks ülevaatamisel arvesse võtma F4E põhikirja võimaliku muutmise ettepanekut (pärast seda, kui juhatus on selle heaks kiitnud) ning edasisi arutelusid nõukogus. Moodustatud on sisemine töörühm ja ettepanek F4E finantsmääruse ülevaatamiseks esitatakse vastuvõtmiseks enne 2010. aasta lõppu. Komisjoni siseaudititalituse roll Lõiked 29–30 Loodetakse, et F4E põhikirja ülevaatamine võimaldab jõuda selgusele selles, kas üldist finantsmäärust saab kohaldada ühisettevõtte siseauditite suhtes. Sellele vaatamata on F4E praegu koostamisel olevas finantsmääruse muudatusettepanekus juba arvesse võtnud kontrollikoja märkusi ja kehtivaid üldsätteid, millega volitatakse komisjoni siseaudiitorit ELi asutusi auditeerima. ITERI projekti seis Lõiked 31–33 F4E soovib rõhutada, et kuigi teave on õige, väljendab see arutelude seisu 2010. aasta septembris, mis oli pärast seda, kui komisjon oli avaldanud ettepaneku Euroopa Parlamendi ja nõukogu otsuse kohta, millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga, et katta ITERi projekti lisarahastamisvajadused (KOM (2010) 403, 20. juuli 2010).

(1) ITER: International Thermonuclear Experimental Reactor – rahvusvaheline katsetermotuumareaktor.

(2) Nõukogu 27. märtsi 2007. aasta otsus 2007/198/Euratom, millega luuakse ITERi ja tuumasünteesienergeetika arendamise Euroopa ühisettevõte ning antakse sellele eelised (ELT L 90, 30.3.2007, lk 58).

(3) ITERi Rahvusvahelise Termotuumaenergeetika Organisatsioon loodi oktoobris 2007 esialgseks 35-aastakseks perioodiks, et viia ellu projekt ITER, mille eesmärk on tõestada, et termotuumasünteesi kasutamine elektrienergia tootmisel on teaduslikult ja tehniliselt teostatav. Liikmed on Euratom, Hiina Rahvavabariik, India Vabariik, Jaapan, Korea Vabariik, Venemaa Föderatsioon ja Ameerika Ühendriigid.

(4) Raamatupidamise aastaaruandele on lisatud aasta eelarve haldamise ja finantsjuhtimise aruanne, kus esitatakse muu hulgas ülevaade assigneeringute kasutamise määra kohta koos kokkuvõtva teabega assigneeringute ülekannete kohta erinevate eelarvepunktide vahel.

(5) Finantsaruanded sisaldavad bilanssi ja tulemiaruannet, rahavoogude aruannet, kapitali muutuste aruannet ja lisa, kus on ära toodud tähtsamate arvestuspõhimõtete kirjeldus ja muu selgitav teave.

(6) Eelarve täitmise aruanne koosneb aruandest ja selle lisast.

(7) EÜT L 248, 16.9.2002, lk 1.

(8) Juhatuse 22. oktoobri 2002. aasta otsusega vastu võetud ITERi ja tuumasünteesienergeetika arendamise Euroopa ühisettevõtte finantsmäärus.

(9) Komisjoni 19. novembri 2002. aasta määruse (EÜ, Euratom) nr 2342/2002 artikkel 33 (EÜT L 357, 31.12.2002, lk 72).

(10) Määruse (EÜ, Euratom) nr 2343/2002 artikkel 38.

(11) Asutuste raamatupidamise aastaaruannete ja arvestuse koostamise eeskirjad on sätestatud määruse (EÜ, Euratom) nr 2343/2002 VII jaotise 1. peatükis, mida on viimati muudetud 9. juuli 2008. aasta määrusega (EÜ, Euratom) nr 652/2008 (ELT L 181, 10.07.2008, lk 23), ning on tervikuna ITERi ja tuumasünteesienergeetika arendamise Euroopa ühisettevõte finantsmäärusse integreeritud.

(12) IFAC – Rahvusvaheline Audiitorite Föderatsioon, ISSAI – kõrgeimate kontrolliasutuste rahvusvahelised standardid.

(13) Arvamus nr 4/2008 ITERi ja tuumasünteesienergeetika arendamise Euroopa ühisettevõtte finantsmääruse kohta ja punktid 21–23 kontrollikoja aruandes ITERi ja tuumasünteesienergeetika arendamise Euroopa ühisettevõtte 31. detsembril 2008 lõppenud eelarveaasta raamatupidamise aastaaruande kohta (ELT C 310, 18.12.2009, lk 1).

(14) Komisjoni teatis Euroopa Parlamendile ja nõukogule: ITERi seis ja võimalikud edasised sammud (SEK(2010) 571, 4. mai 2010).